hotchpotch/miracl-hf-unified huggingface dataset:
Slim Burna
Gabriel Soprinye Halliday (anafahamika zaidi kwa jina lake la kisanii Slim Burna; amezaliwa Essex, 11 Aprili 1988) ni rapa, mwimbaji na mtayarishaji wa rekodi kutoka Port Harcourt, Rivers State, Nigeria.
Mwaka 2013, alitoa albamu mixtape yake ya kwanza iliitwa "".
Riba
Riba ni malipo ya ziada toka kwa mkopaji wa fedha kwa mkopeshaji au mapato ya ziada wa akiba mtu aliyoweka benki.
Malipo hayo ni tofauti na ada ambayo mkopaji anaweza kutakiwa kumlipa mkopeshaji.
Rehani
Rehani (toka Kiarabu c رَهْن‏, rahn) hutumiwa ama na wanunuzi wa mali isiyohamishika ili kupata fedha za kununua mali hiyo; au wamiliki wa mali isiyohamishika ili kuongeza fedha kwa madhumuni yoyote.
Mali ya mkopaji huwekwa rehani ili kulinda maslahi ya mkopeshaji. Hii inamaanisha kuwa kisheria mkopeshaji atakuwa na haki ya kutwaa mali iliyowekwa rehani pale mkopaji atakaposhindwa kulipa.
Waweka rehani wanaweza kuwa ni watu binafsi wanaoweka nyumba zao rehani au kampuni za biashara zinazoweka rehani majengo yao.
Mkopeshaji kawaida huwa ni taasisi ya kifedha, kama vile benki kulingana na nchi husika. Masharti ya mikopo kama ukubwa wa mkopo, ukomavu wa mkopo, kiwango cha riba, njia ya kulipa mkopo, na sifa nyingine huwa zinatofautiana sana.
Haki za wakopeshaji juu ya mali iliyowekwa rehani inachukua kipaumbele zaidi ya wakopaji wengine. Hii ina maana kuwa mkopaji akifilisika, wadai wengine watalipwa tu madeni waliyopewa kutokana na uuzaji wa mali iliyowekwa rehani ikiwa mkopeshaji wa mikopo amelipwa kwanza.
Katika nchi nyingi, ni kawaida kwa ununuaji wa nyumbani kufadhiliwa na rehani. Watu wachache wana akiba ya kutosha ili kuwawezesha kununua mali isiyohamishika.
Katika nchi ambapo mahitaji ya umiliki wa nyumba ni ya juu, masoko makubwa ya rehani yameendelezwa.
Rehani zinaweza kufadhiliwa kwa njia ya sekta ya benki (yaani, kwa njia ya amana za muda mfupi), au kwa njia ya masoko ya mitaji.
Mwanga wa ulimwengu
Mwanga wa ulimwengu (kwa Kigiriki φώς τοῦ κόσμου, "Phṓs tou kósmou") ni neno ambalo Yesu alilitumia kujitambulisha pamoja na wanafunzi wake katika Agano Jipya: linapatikana katika Injili ya Yohane kumhusu yeye (8:12; 9:5) na katika Injili ya Mathayo 5:14 kuhusu wanafunzi.
Brother Zeno
Zeno Andrew Lucas (jina maarufu Brother Zeno mnamo 28 Juni 1946 – 27 Juni 2017) alikuwa mwanamuziki wa muziki wa dansi kutoka nchini Tanzania. Brother Zenno, vilevile alikuwa mchambuzi wa muziki wa charanga. Zeno huhesabiwa kuwa miongoni mwa waanzilishi wa bendi ya Dar es Salaam Jazz Band B (maana zilikuwa A na B), bendi iliyokuwa ikiongozwa na Patrick Balisidya, ambayo ilionesha mafanikio yake kwa kasi na kuanza kuonekana kama tishio kwa Dar es Salaam Jazz Band A, chini ya Michael Enoch, bendi ikavunjwa na wanamuziki wengine wakaingizwa Dar Jazz A, lakini Patrick alienda zake na kuanzisha Afro 70 na kufanya mambo makubwa katika muziki wa dansi nchini Tanzania.
Mbeleni, Brother Zeno akajiunga na Shirika la Bima ya Taifa, yeye ndiye aliyetoa wazo la kuanzishwa kwa bendi katika shirika hilo, Bima Jazz Band na hivyo pia kupewa kazi ya kutafuta wanamuziki wa kujiunga na bendi hiyo na yeye mwenyewe kuwa kati ya wanamuziki waanzilishi wa kundi hilo lililokuja kujizolea umaarufu mkubwa.
Kwa upande wa uchambuzi, enzi hizo akishirikiana na "Mzee wa Macharanga" Charles Hillary wakati huo Radio One, alikuwa na ufahamu mkubwa wa muziki wa kutoka Cuba na hivyo kuwa mpenzi mkubwa wa watu waliopenda muziki huo.
Zeno alifariki tarehe 27 Juni, 2017 katika hospitali ya Temeke alipokuwa anauguzwa tatizo la moyo ambalo lilikuwa likimsumbua kwa takriban mwaka mmoja.
Utata
Utata ni hali ya neno au sentensi kuwa na maana zaidi ya moja. Utata hutokea pale mtu wa upande wa kikomo anaposhindwa kupata maana iliyokusudiwa na chanzo.
Utata hujitokeza katika mazingira tofautitofauti.
Aina ya kwanza ni utata wa neno au maneno. Baadhi ya maneno katika lugha ya Kiswahili na nyinginezo yana maana zaidi ya moja; kwa mfano barabara inaweza kumaanisha "njia pana" au "sawasawa".
Aina ya pili ni utata wa sentensi; sentensi tata ni ile yenye maana zaidi ya moja na mara nyingi maana zenyewe haziko wazi kabisa. Sentensi moja inawezekana kueleweka hivi au vile na bado maana zote zikawa sahihi. Sababu ni: kutumia misimu, uwezo wa neno moja kuwa na maana zaidi, kutozingatia taratibu za uandishi, kutumia maneno bila kuzingatia mazingira au muktadha unaohusika, kuwepo kwa mofimu ya hali ya kutenda.
Jinsi ya kuondoa utata: katika lugha kuwe na mkazo tofauti ili kutofautisha maana, kuzingatia matumizi sahihi ya alama za uandishi, kutumia maneno kwa muktadha maalumu.
Barua rasmi
Barua rasmi ni barua ambazo zinahusu mambo ya kiofisi kama vile taarifa za mikutano, kuomba kazi, kuagiza vifaa vya shughuli nyingine rasmi.
Barua rasmi zipo za aina nyingi lakini zinaweza kugawanyika katika makundi au mafungu matatu makubwa ambayo ni:
Barua rasmi huandikwa kuelezea ujumbe maalumu, kwa hiyo huhitaji kuandikwa kwa uangalifu na umakini wa kutosha. Ni muhimu kuandika jambo husika waziwazi na kuepuka maelezo yasiyo muhimu, kama vile salamu na kadhalika.
Mwandishi analazimika kuandika kwa ufupi na lugha nyepesi. Barua rasmi huwa na sentensi chache tena fupi, na ni lazima kufuata taratibu za uandishi, sentensi ziwe kamili.Tofauti na lugha ya barua ya kirafiki, barua rasmi hutumia lugha fupi na mwandishi hulenga mada mara moja bila kuzungukazunguka. Kwa mfano, kama minajili yako ni kuomba hela za kulipa karo ya shule kama barua hii ya EssayVikings, hutazungukazunguka. Utayataja madhumuni ya barua mara moja.
Lugha yenyewe huwa nyepesi kuelewa na haina misimu. Unapoandika barua ya kirafiki, waweza kutumia misimu ambayo mwandikiwa ataelewa kwa sababu ni rafiki yako. Katika barua rasmi, hili halifanyiwi. Mwandikiwa si rafiki yako na huenda ikawa humjui.
Pia yafaa usome barua yako vizuri kabla ya kuituma ili isiwe na makosa ya tahajia au lugha.
Fikra za Xi Jinping
Fikra za Xi Jinping juu ya Ujamaa Wenye Sura za Kichina wa Zama Mpya (Kichina kilichorahisishwa: 习近平 新 时代 中国 特色 社会主义 思想; Kichina cha jadi: ☞近平 新 時代 中國 特色 社會主義 思想), ni nadharia ya kisiasa inayotokana na rais wa China na Xi Jinping Katibu Mkuu wa Chama cha Kikomunisti cha China.
Inaaminika kuwa Fikra za Xi Jinping, ambazo zina kanuni 14, zitaingizwa katika katiba ya chama tawala. Xi Jinping atakuwa ni kiongozi wa kwanza ambaye jina lake linahusishwa na natharia ya kisiasa toka enzi za Deng Xiaoping ambaye alijiuzulu mwaka 1989. Kiongozi mwingine kuwa na sifa hii ni Mao Zedong.
Kwa mujibu wa shirika la habari la China, Xinhua, fikra hizi ni moja ya mambo makubwa katika mkutano wa 19 wa chama tawala wa 2017 ambao hufanyika kila baada ya miaka 5.
Xinhua
Shirika la Habari la Xinhua (matamshi / ˌʃɪnhwɑː / ) ni shirika la vyombo vya habari la serikali ya Jamhuri ya Watu wa China. Xinhua ndio shirika kubwa la vyombo vya habari nchini China. Xinhua ni taasisi iliyo kwenye ngazi sawa na wizara inayofanya kazi chini ya serikali kuu ya China. Rais wake ni mwanachama wa Kamati Kuu ya Chama cha Kikomunisti cha China.
Xinhua inafanya kazi zaidi ya ofisi 170 za kigeni duniani kote, na ina ofisi 31 nchini China- yaani moja kwa kila jimbo, pamoja na ofisi ya kijeshi. Xinhua ni kituo pekee cha usambazaji wa habari muhimu zinazohusiana na Chama cha Kikomunisti na serikali kuu ya China.
Xinhua imeshutumiwa na vyombo vya habari vya kimataifa kwa kukuza propaganda, lugha ya chuki na ubaguzi wa rangi dhidi ya wapinzani wa Chama cha Kikomunisti cha China. Kutokana na udhibiti wa vyombo vya habari nchini China, Xinhua ni chanzo kikubwa cha habari kwa vyombo vidogo vya habari.
Xinhua ni mchapishaji na mmiliki wa magazeti zaidi ya 20 na magazeti kumi na mbili, na huchapisha habari katika lugha nane: Kichina, Kiingereza, Kihispania, Kifaransa, Kirusi, Kireno, Kiarabu, na Kijapani.
Junna wa Japani
Junna (mnamo 785 – 11 Juni, 840) alikuwa mfalme mkuu wa 53 ("Tenno") wa Japani. Jina lake la kuzaliwa lilikuwa "Otomo", na alikuwa mwana wa tatu wa Tenno Kanmu. Mwaka wa 823 alimfuata kaka yake, Tenno Saga, na kuwa mfalme hadi kujiuzulu mwaka wa 833. Aliyemfuata kama Tenno ni mpwa wake, Ninmyo.
Saga wa Japani
Saga (10 Oktoba, 786 – 24 Agosti, 842) alikuwa mfalme mkuu wa 52 ("Tenno") wa Japani. Jina lake la kuzaliwa lilikuwa "Kamino", na alikuwa mwana wa pili wa Tenno Kanmu. Mwaka wa 809 alimfuata kaka yake, Tenno Heizei, na kuwa mfalme hadi kujiuzulu mwaka wa 823. Aliyemfuata kama Tenno ni mdogo wake, Junna.
Heizei wa Japani
Heizei (773 – 4 Agosti, 824) alikuwa mfalme mkuu wa 51 ("Tenno") wa Japani. Jina lake la kuzaliwa lilikuwa "Ate", na alikuwa mwana wa kwanza wa Tenno Kanmu. Mwaka wa 806 alimfuata babake, na kuwa mfalme hadi kujiuzulu mwaka wa 809. Aliyemfuata kama Tenno ni mdogo wake, Saga.
Kanmu wa Japani
Kanmu (737 – 5 Februari, 806) alikuwa mfalme mkuu wa 50 ("Tenno") wa Japani. Jina lake la kuzaliwa lilikuwa "Yamabe", na alikuwa mwana wa kwanza wa Tenno Konin. Mwaka wa 781 alimfuata babake, na kuwa mfalme hadi kifo chake. Aliyemfuata kama Tenno ni mwana wake, Heizei.
Rakisi (kundinyota)
Rakisi (kwa Kilatini na Kiingereza "") ni jina la kundinyota kwenye nusutufe ya kaskazini ya dunia yetu.
Rakisi ni jina lililotumiwa tangu zamani na mabaharia Waswahili waliojua njia yao baharini wakati wa usiku wakiangalia nyota. Jina hili waliwahi kupokea kutoka kwa Waarabu walioiita الرقيس "al-raqis" linalomaanisha "mchezaji". Katika umbo la nyota watu wa kale walimwona mtu anayepiga goti moja au mtu anayechezacheza. Eratosthenes wa Aleksandria alikuwa wa kwanza aliyemtaja kwa jina la mshujaa Herakles wa mitholojia ya Kigiriki lakini ilichukua muda mrefu hadi jina hili lilishinda majina mengine na hivyo aliitwa Hercules kwa Kilatini.
Hercules ilikuwa moja ya kundinyota 48 zilizoorodheshwa na Klaudio Ptolemaio kwa jina la εν γόνασιν en gonasin yaani "mwenye kupiga goti". Ilipokelewa na Umoja wa Kimataifa wa Astronomia katika orodha ya kundinyota 88 za kisasa iliyotolewa mwaka 1930. Kifupi rasmi ni ‘Her’.
Waarabu waliotafsiri orodha ya Ptolemaio waliendelea kumwita ama الجاثي "al-jathi" "mpiga goti" au رقيس "raqis" "mchezaji" na hivyo "Rakisi" ilifika kwa mabaharia Waswahili.
Rakisi - Hercules iko karibu na nyota angavu ya Vega.
Inapakana na kundinyota jirani za Tinini "()", Bakari "()", Kasi ya Masakini "()", Hayya "()", Hawaa "()", Ukabu "()", i "()", . Mbweha "()" na Kinubi "()".
Rakisi - Hercules anakaa juu ya Tinini (Draco) akishindana naye katika hadithi ya mitholojia.
Rakisi - Hercules ni kundinyota kubwa yenye nyota nyingi lakini si angavu sana.
β Beta Herculis au “Kornephoros" ni nyota angavu zaidi. Ina mwangaza unaoonekana wa 2.77 ikuwa na umbali unaokadiriwa kuwa miaka ya nuru 148.
Blackheads
Blackheads (kutoka Kiingereza; pia "comedo" kwa lugha hiyo) ni aina ya chunusi ambayo huonekana kwa mtu wakati ngozi yake yapata maaafa na haitibiwi kwa wakati unaofaa. Unapopata jeraha la ngozi, mwili wako hujaribu kila uwezalo ili kutibu jeraha lile. Unaposhindwa kufanya hivi kwa wakati unaofaa, tishu ya ngozi hutengenezwa mahala pale ambayo huwa na ile rangi nyeusi na ndiyo maana mtu huonekana kana kwamba ana ngozi nyeusi.
Blackheads huathiri mahali popote mwilini, bora tu pawe na ngozi inayoweza kupata jeraha. Blackheads sanasana huonekana kwa uso ambapo anaye blackheads hujipata na kiwango kidogo sana cha kujithamini maaana ngozi yake imepata chunusi. Huenda mtu akawa pia anahisi uchungu pahala ambapo kuna blackheads. Blackheads pia zaweza kupatikana katika mgongo.
Unapopata blackheads katika mgongo, daktari atakushauri utumie dawa za Benzoyl peroxide ambazo huwa na nguvu nyingi sana za kuondoa zile blackheads. Hata hivyo, hutaweza kutumia dawa hii kutibu blackheads kwa uso maana ngozi ya uso ni nyororo na huenda ikaathirika pakubwa na nguvu za dawa hii. Daktari wako atakupa dawa inayofaa kwa blackheads za uso.
Wanawake ndio sanasana hupatwa na blackheads kwa sababu ya kutumia vipodozi kadha wa kadha. Ili kujikinga kutokana na majeraha ya ngozi inayoleta blackheads, ni vizuri uhakikishe kwamba watumia vipodozi visivyo na kemikali nyingi sana, usafishe ngozi yako kwa maji safi na sabuni ya kuaminika, nyoa nywele zilizo usoni kwa uangalifu pamoja na kula lishe bora ambayo haitaathiri ngozi yako. Makala mengine yaonyesha kwamba kuna udongo wa Kihindi unaoweza ukaponya chunusi hizi.
Viti vya outdoor bean bags
Kiti cha outdoor bean bags ni kiti cha fahari na sanasana huwa kwa nje ya nyumba ambapo watu hukalia huku wakigana ngano na kuhadithiana kulingana na vile wameshinda kwa siku.
Kiti hiki huwa kimetengenezwa na kitambaa laini na vitu vingine vyororo ambavyo hukifanya kiti hiki kiwe cha kufurahisha kwa starehe yake.
Kiti cha outdoor bean bags chaweza kutumika kwa nje wakati watu wanakwenda kwa ziara au camp ya nje. Hata hivyo, yafaa uwe mwangalifu sana isije kwamba kiti kikatumika kunako hewa mbaya yenye mvua maana kiti hiki kitaharibika.
Bean bag ya kwanza ilitengenezwa na Piero Gatti, Cesare Paolini na Franco Teodoro mwaka 1969 katika kampuni yao ya Zanota nchini Italia. Baadaye, outdoor bean bag zimekuwa kwa kila nyumba huku zikiuzwa kama fanicha kwa kutumia mtandao. Ujenzi wake pia umebadilika huku kampuni tofauti tofauti zikibuni njia mbalimbali za kuzitengeneza.
Bean bag za watoto za kuchezea hutengenezwa kwa kutumia maharagwe yaliyokaushwa. Pia huenda ukatengeneza kwa kutumia vijiwe vya PVC. Hata kama jina bean bags laashiria kwamba hutengenezwa kwa kutumia maharagwe, kuna vitu vingi vinavyoweza kutengeneza outdoor bean bags. Hizi ni kama:
Upangaji wa harusi
Harusi ni sherehe ya maana sana katika maisha ya binadamu.
Siku ya harusi ni kubwa sana kwa bwana na bibi harusi ambapo wanauacha ukapera na kuingia katika ushirika mwingine ambapo watakuwa kitu kimoja.
Harusi ni ya maana sana katika jamii za Afrika ambapo kijana akifikia kuoa huonekana kama mtu mkubwa atakayeweza sana kufanya maamuzi kwa familia yake.
Mwanamke pia huwa na uchu wa kuolewa ili aweze kupata familia yake, kulea watoto na pia kuangalia mumewe.
Kabla ya siku hii kubwa ya harusi, mipango kabambe hufanywa ili kila kitu kiwe shwari.
Katika jamii nyingi, watu hualikwa ili waweze kuwashuhudia bibi na bwana harusi wakifunga ndoa.
Harusi huenda ikafanyika kwenye kanisa au mskiti, na hata kwa mkuu wa wilaya hiyo.
Ofisi ya madeni
Ofisi ya madeni ni shirika linalokusanya taarifa toka kwenye akaunti za wadeni mbalimbali na hutoa taarifa hiyo kwa mashirika yenye wajibu wa kuhifadhi taarifa hizo. Mashirika haya hutumia majina mbalimbali kulingana na nchi yaliyoko. Kwa mfano, Marekani huitwa shirika la ripoti la walaji, shirika la kumbukumbu za madeni huko Uingereza, kampuni ya taarifa za madeni huko India. Wakopeshaji binafsi huweza pia kupata taarifa toka ofisi ya madeni.
Programu za kompyuta za kurekebisha historia ya madeni
Programu ya kompyuta ya kurekebisha historia ya madeni huwezesha watumiaji kurekebisha makosa na taarifa zisizo sahihi katika ripoti zao za madeni ili kuwapa alama nzuri. Baadhi ya programu hizi huwasaidia watumiaji kwa kuwapa mwongozo wa mambo mbalimbali kama vile jinsi ya kufuzu vigezo ya kupata mkopo, kurahisisha masuala kuhusu alama ya mikopo, kusaidia kuandika barua za kupinga maelezo yaliyoko kwenye ripoti ya madeni na pia ushauri wa jinsi ya kujadiliana na wakopeshaji.
Dema
Dema alikuwa Mkristo wa karne ya 1 anayetajwa mara tatu katika nyaraka za Mtume Paulo ambazo ni sehemu ya Agano Jipya katika Biblia ya Kikristo: Film 1:24, Kol 4:14, 2Tim 4:10.
Humo inaonekana kwamba aliwahi kushirikiana na Paulo katika utume wake kabla ya kumuacha na kwenda Thesalonike kwenye shughuli za kidunia.
Afia
Afia (pia: Apia) alikuwa mnanamke Mkristo wa karne ya 1 anayetajwa katika barua ya Mtume Paulo kwa Filemoni (Film 1:2), baadaye askofu wa Kolosi, ambaye labda Afia alikuwa mke wake.
Inasemekana walifia dini pamoja.
Acura
Acura ni mtengenezaji na msambazaji wa magari ya fahari ya Honda automaker ya Kijapani.
Toleo hili lilizinduliwa nchini Marekani na Canada mwezi Machi 1986.
Masoko ya anasa, utendaji, na magari ya juu ya utendaji na lilianzishwa huko Hong Kong mwaka 1991, Mexico mwaka 2004, China mwaka 2006, Urusi mwaka 2014 na Kuwait mwaka 2015, na pia kuuzwa nchini Ukraine.
Mpango wa Honda wa kuanzisha Acura kwa soko la ndani la Japani (JDM) mwaka 2008 ulichelewa, kutokana na sababu za kiuchumi, na baadaye ikazuiwa kama matokeo ya mgogoro wa kifedha wa 2008.
Arkupo
Arkupo (kwa Kiingereza "Archippus", kutoka Kigiriki: Ἅρχιππος, Arkhippos, "bwana wa farasi") alikuwa Mkristo wa karne ya 1 anayetajwa na mtume Paulo mara mbili katika Agano Jipya la Biblia ya Kikristo: Film 1:2 na Kol 4:17.
Inasemekana alikuwa askofu wa kwanza wa Laodikea.
Anaheshimiwa na Wakatoliki na Waorthodoksi kama mtakatifu.
Sikukuu yake huadhimishwa nao tarehe 20 Machi au tarehe 19 Februari.
Upinde wa mvua
Upinde wa mvua (kwa Kiingereza "rainbow") ni tao la rangi mbalimbali angani ambalo linaweza kuonekana wakati jua huangaza kupitia matone ya mvua inayoanguka.
Mfano wa rangi hizo huanza na nyekundu nje na hubadilika kupitia rangi ya chungwa, njano, kijani, bluu, na urujuani ndani. Rangi hizi na ufuatano ni sehemu ya spektra ya nuru.
Upinde wa mvua huundwa wakati mwanga umepinda ukiingia matone ya maji, umegawanyika kuwa rangi tofauti, na kurudishwa nyuma. Hapa spektra ya nuru inayoonekana ambayo sisi tunaona kwa macho kama nyeupe tu.
Upinde wa mvua upo katika umbo la duara. Chini, sehemu ya chini imefichwa, lakini angani, kama ndege ya kuruka, inaweza kuonekana kama mviringo karibu na eneo la kinyume na jua.
Mara nyingi upinde wa mvua huonekana baada ya dhoruba, na ni alama maarufu ya amani na maelewano kati ya watu wa tamaduni nyingi.
Athari ya upinde wa mvua inaweza kuonekana wakati:
Upinde wa mvua daima huonekana kinyume na jua: huunda duru karibu na kivuli cha kichwa chako (ambayo ni hatua kinyume na jua).
Vumbi
Vumbi (kwa Kiingereza "dust") ni vipande au vipisi vidogo sana vya mata kwenye hewa, kwenye uso n.k.
Chembe za vumbi hufanywa kwa vitu mbalimbali ikiwa ni pamoja na uchafu, nyenzo kutoka mlipuko wa volkano, na uchafuzi wa mazingira.
Vumbi linaweza pia kuwa na kiasi kidogo cha mbelewele ya mimea, nywele kutoka kwa watu au wanyama, seli za ngozi, na vitu vingine vingi.
Sinkretisimo
Sinkretisimo (kwa Kiingereza "Syncretism" kutoka neno la Kilatini "syncretismus" lililotegemea lile la Kigiriki συγκρητισμός, "synkretismos", yaani "shirikisho la Krete") ni tabia ya kuchanganya falsafa au dini tofauti.
Katika mazingira ya Afrika kusini kwa Sahara, mara nyingi imani na desturi za dini za jadi zinajitokeza katika maisha ya Mkristo au Mwislamu, hata kinyume cha misingi au maadili ya dini hizo.
Pengine sinkretisimo inafuatwa kwa makusudi mazima ili kurahisisha ushirikiano wa watu tofauti.
Arjen Robben
Arjen Robben (matamshi ya Kiholanzi: [ɑrjən rɔbə (n)]; alizaliwa 23 Januari 1984) ni nguli wa soka wa Uholanzi ambaye anacheza katika klabu ya Ujerumani Bayern Munich. Yeye ni mshambuliaji ambaye kwa kawaida anacheza kama winga wa kushoto au wa kulia, anayejulikana kwa ujuzi wake wa kutembea, kasi, kuvuka uwezo na kupiga mashuti sahihi ya mguu wa kushoto kwa muda mrefu kutoka kwenye upande wa kulia.
Robben kwanza alijitokeza na Groningen, ambaye alikuwa mchezaji wa mwaka kwa kipindi cha 2000-01 Eredivisie. Miaka miwili baadaye alijiunga na PSV, ambako alikuwa Mchezaji wa Mwaka wa Uholanzi na alishinda jina la Eredivisie. Kipindi cha pili, saini ya Robben ilifuatiwa na kuongoza vilabu vya Kiingereza, na baada ya mazungumzo ya muda mrefu ya uhamisho alijiunga na Chelsea mwaka 2004. Mwanzo wa Chelsea Robben alichelewa kwa kuumia, lakini baada ya kurudi akiwa sawa alisaidia Chelsea kuleta makombe mawili ya Ligi Kuu .Pia aliwahi kushinda tuzo ya mchezaji wa Ligi ya Kwanza wa FA ya mwezi huu mnamo Novemba 2005.Baada ya msimu wa tatu nchini England ambao ulipigwa kwa kuumia, Robben alihamia klabu ya Hispania Real Madrid kwa € 35 milioni.
Kilaragia
Kilaragiya (pia Kilaragia au Kilarrakia) ni lugha ya asili nchini Australia inayozungumzwa na Walaragiya katika jimbo la Northern Territory. Katika sensa ya mwaka 2006 idadi ya wasemaji wa Kilaragiya ilikuwa watu 23 tu, yaani lugha imekaribia kutoweka hivi karibuni. Kufuatana na uainishaji wa lugha, Kilaragiya hakilingani na lugha nyingine, ila labda Kiumbugarla.
Kilimilngan
Kilimilngan kilikuwa lugha ya asili nchini Australia iliyozungumzwa na Walimilngan katika jimbo la Northern Territory. Hakuna wasemaji ambao wamebaki kuongea Kilimilngan, yaani lugha imetoweka kabisa. Kufuatana na uainishaji wa lugha, Kilimilngan kinafanyiza familia ya lugha pamoja na Kiwulna; tena kinahusiana labda na Kiumbugarla na Kilaragiya.
Majengo (Mpanda)
Majengo ni jina la kata iliyopo katika wilaya ya Mpanda mjini katika mkoa wa Katavi nchini Tanzania yenye postikodi namba 50110 .
Enea (Biblia)
Enea (kwa Kiingereza "Aeneas") alikuwa mtu wa Palestina katika karne ya 1.
Kadiri ya Matendo ya Mitume 9:32-33, aliishi Lydda na alikuwa kiwete kwa muda wa miaka minane, lakini Mtume Petro alipomuambia, "Yesu Kristo anakuponya. Simama na chukua godoro lako", mara alipona na kuinuka.
Ingawa kitabu hicho cha Agano Jipya katika Biblia ya Kikristo hakisemi wazi, F. F. Bruce na wengineo wanadhani Enea alikuwa Mkristo tayari.
Simulizi la Enea linafuatwa na lile la ufufuko wa Tabita wa Yopa.
Anania na Safira
Anania na mke wake Safira walikuwa Wakristo wa Yerusalemu katika karne ya 1.
Kadiri ya sura ya 5 ya kitabu cha Matendo ya Mitume (katika Agano Jipya la Biblia ya Kikristo) walikufa ghafla, mmoja baada ya mwingine, kisha kusema uongo juu ya kiasi walichopata kwa kuuza shamba lao kwa faida ya Kanisa.
Anania bin Nedebeus
Anania bin Nebedeus (kwa Kiebrania חנניה בן נדבאי) alikuwa kuhani mkuu wa Israeli miaka 47-52 BK.
Kadiri ya kitabu cha Matendo ya Mitume katika Agano Jipya la Biblia ya Kikristo alitaka kumhukumu Mtume Paulo huko Yerusalemu (23:2) lakini liwali alimpeleka Kaisarea (24:1).
Pia Yosefu Flavius, "Antiquities" xx. 5. 2, alimzungumzia.
Aliondolewa madarakani ili ahukumiwe Roma.
Hatimaye aliuawa na Wayahudi mwaka 66, mwanzoni mwa Vita vya kwanza vya Kiyahudi dhidi ya Warumi.
Christopher Nolan
Christopher Edward Nolan (alizaliwa 30 Julai 1970) ni mkurugenzi wa filamu wa Kiingereza, mwandishi wa habari, na mtayarishaji ambaye ana uraia wa nchi mbili, Uingereza na Marekani. Yeye ni mmoja wa wakurugenzi wa juu zaidi katika historia, na miongoni mwa watengenezaji wa filamu waliofanikiwa zaidi na wenye sifa ya karne ya 21.
Baada ya kufanya mazungumzo yake ya kwanza na Kufuatilia 1998,Nolan alipatakipaumbele
kikubwa kwa kipengele chake cha pili,Memento(2000), ambalo alipokea uteuzi wa Tuzo la Academy la Best Original Screenplay. Utukufu uliopangwa na filamu zake za kujitegemea Nolan alitoa fursa ya kufanya sherehe kubwa ya bajeti Insomnia (2002) na mchezo wa siri The Prestige (2006). Alipata ufanisi zaidi na muhimu zaidi na The Dark Knight Trilogy (2005-2012); Kuanzishwa 2010, ambayo imemfanya awe mteuzi wa tuzo la Academy kwa Picha Bora na ya pili ya uteuzi wa awali wa Screenplay; Interstellar (2014) na Dunkirk (2017). Filamu zake kumi zimeongezeka zaidi ya dola bilioni 4.7 duniani kote na zimepata jumla ya 26 uteuzi wa Oscar na mafanikio saba. Nolan ameandika maandishi kadhaa ya filamu zake na ndugu yake, Jonathan, na anaendesha kampuni ya uzalishaji Syncopy Inc. na mkewe, Emma Thomas. Mbali na ufanisi wake wa filamu, yeye ni mtetezi wa sauti kwa ajili ya uhifadhi wa filamu na upatikanaji unaoendelea wa hisa za filamu.
Filamu za Nolan zimejengwa katika dhana za falsafa, kijamii na maadili, kuchunguza maadili ya kibinadamu, sababu, ujenzi wa muda, na hali isiyoweza kukubalika ya kumbukumbu na utambulisho wa kibinafsi. Mwili wake wa kazi unakabiliwa na mtazamo wa kimwili, viwanja vya labyrinthine, hadithi isiyo ya kawaida, athari maalum ya vitendo, na mahusiano yanayofanana kati ya lugha ya Visual na mambo ya hadithi.
Ivan Rakitic
Ivan Rakitic (alizaliwa 1988) ni mchezaji mtaalamu sana ambaye anacheza kama kiungo wa kati au mshambuliaji wa klabu iliyopo Hispania Barcelona FC na timu yake ya kitaifa Croatia.
Rakitić alianza kazi yake huko Basel na alitumia misimu miwili pamoja nao kabla ya kusainiwa na Schalke 04. Baada ya kutumia msimu mmoja na nusu Bundesliga, alisainiwa na Sevilla mwezi Januari 2011. Miaka miwili baadaye, Rakitić alikuwa nahodha wa klabu ya sevilla na alishinda magoli mengi katika msimu wake wa kwanza.
Juni 2014, Barcelona na Sevilla walikubaliana juu ya uhamisho wa Rakitić. Alifunga goli la kwanza la Mwisho wa Ligi ya Mabingwa 2015 na akawa mchezaji wa kwanza kushinda Ligi ya Mabingwa mwaka mmoja baada ya kushinda Europa League wakati akichezea vilabu viwili tofauti.
Paulinho
José Paulo Bezerra Maciel Júnior (anayejulikana kama Paulinho: kwa matamshi ya Kireno cha Brazil: [pawlĩju]; alizaliwa 25 Julai 1988) ni mchezaji wa soka wa Brazil ambaye anacheza kama kiungo wa klabu ya Hispania Barcelona FC na timu ya taifa ya Brazil.
Paulinho ameelezewa kama kiungo wa kati akiwa na nguvu kubwa na harakati nzuri timu. Pia hutoa uwepo muhimu katika hali ya kipande chote cha misimu.
Paulinho alianza kazi yake na Pão de Açúcar, akijiunga na kikosi cha vijana mwaka 2004. Baada ya kushindwa kuvunja ndani ya timu ya kwanza, Paulinho alijiunga na FC Vilnius upande wa mwaka 2006. Alicheza vizuri kwa klabu wakati wa majira yake mjini Lithuania, akifunga magoli matano kutoka kuonekana 38 nyumbani, lakini mwishoni mwa kampeni ya LFF ya 2007, FC Vilnius alirejeshwa kwenye mgawanyiko wa pili na Pauloinho alitoka klabu ambako alihamia Poland, akisaini upande wa Ekstraklasa ŁK Łódź.
Kufuatia msimu mmoja huko Poland ambako Pauloinho alifanya maonyesho 17 ya ligi, alirudi Brazil na klabu yake ya kwanza Pão de Açúcar katika majira ya joto ya mwaka 2008. Baada ya msimu mmoja mafanikio, Paulinho alikuwa kwenye mwendo.
Adnan Januzaj
Adnan Januzaj (matamshi ya Kialbania: [adnan januzaj]; alizaliwa 5 Februari 1995) ni mchezaji wa soka wa Ubelgiji ambaye anacheza kama winga kwa klabu ya Hispania Real Sociedad.
Alizaliwa na kukulia huko Brussels, kabla ya kujiunga na Manchester United mwaka 2011 akiwa na umri wa miaka 16. Januzaj alicheza timu ya Manchester United chini ya meneja David Moyes wakati wa msimu wa 2013-14, lakini alijitahidi kupata nafasi chini ya Moyes 'mrithi Louis van Gaal na José Mourinho, na walielezea mkopo Borussia Dortmund na Sunderland kabla ya kujiunga na Real Sociedad mwezi Julai 2017.
Januzaj alifanya mafanikio ya kimataifa mwaka 2014 na baadaye mwaka huo alicheza Ubelgiji kwenye Kombe la Dunia.
Vita vya kwanza vya Kiyahudi
Vita vya kwanza vya Kiyahudi dhidi ya Warumi (66–73 BK) vilifanyika hasa katika Yudea, sehemu ya Dola la Roma.
Vilifuatwa na vya pili (115–117), hasa nje ya Palestina (Libya, Misri, Kupro na Mesopotamia), na vya tatu (132–136), tena katika Yudea.
Pamoja na ushujaa wa Wayahudi waliopigania uhuru wa nchi yao, hatimaye Warumi waliteka na kuangamiza Yerusalemu na hekalu lake (70).
Habari hizo zilisimuliwa hasa na mwanahistoria Yosefu Flavius.
Pensacola
Pensacola ni jiji huko Florida, liliopo Marekani. Ni kitovu cha kata ya Escambia.
Vita vya pili vya Kiyahudi
Vita vya pili vya Kiyahudi dhidi ya Warumi (115–117 BK) vilifanyika hasa nje ya Palestina (Libya, Misri, Kupro na Mesopotamia), tofauti na vile vya kwanza (66–73) na vya tatu (132–136) vilivyofanyika hasa Yudea.
Vita vya tatu vya Kiyahudi
Vita vya tatu vya Kiyahudi dhidi ya Warumi (132–136 BK) vilifanyika hasa katika Yudea, sehemu ya Dola la Roma.
Vilifuata vile vya kwanza (66-73) vilivyotokea katika Yudea na vya pili (115–117), hasa nje ya Palestina (Libya, Misri, Kupro na Mesopotamia).
Pamoja na ushujaa wa Wayahudi waliopigania uhuru wa nchi yao chini ya Simoni Bar Kokhba, hatimaye Warumi walipata ushindi, waliangamiza Wayahudi wengi, walifuta mamlaka yao ya ndani na kuwafukuza moja kwa moja kutoka Yerusalemu.
Kaisarea Baharini
Kaisarea Baharini (kwa Kigiriki Παράλιος Καισάρεια, "Parálios Kaisáreia") ulikuwa mji wa Palestina kuanzia mwaka 10 KK hadi 1265 BK.
Kwa sasa ni sehemu ya Hifadhi ya Taifa la Israeli katika bonde la Sharon.
Ulianzishwa na mfalme Herode Mkuu ukawa makao ya liwali wa Dola la Roma aliyetawala Palestina.
Baadaye ukawa kituo muhimu cha Ukristo, ambapo Mtume Petro alibatiza akida Korneli na familia yake (Mdo 10:1-11:18).
Ndipo alipoishi Filipo mwinjilisti (Mdo 8:40) ambaye alimkaribisha Mtume Paulo kwa siku kadhaa (Mdo 21:8-10) katika moja ya nafasi yake ya kupitia mjini huko (Mdo 9:30; 18:22).
Baadaye Paulo alikaa gerezani huko kwa zaidi ya miaka miwili akisubiri kuhukumiwa, mpaka alipokata rufaa kwa Kaisari Nero (23:23; 15:1-13).
Yuda Barsaba
Yuda Barsaba alikuwa nabii (Mdo 15:32) na Mkristo maarufu wa Yerusalemu katika karne ya 1.
Kadiri ya kitabu cha Matendo ya Mitume (katika Agano Jipya la Biblia ya Kikristo) Mtaguso wa Yerusalemu (50 hivi) ulipomalizika, alitumwa pamoja na Sila huko Antiokia ili waongozane na Mtume Paulo na Barnaba na kuwatangazia Wakristo wa huko maamuzi ya mtaguso (Mdo 15:22).
Yosefu Barsaba
Yosefu Barsaba (pia Yusto, yaani "Mwadilifu") alikuwa mmojawapo kati ya wafuasi wa kwanza wa Yesu.
Kwa msingi huo, baada ya kifo cha Yuda Iskarioti, akawa mmoja kati ya wawili waliopendekezwa kushika nafasi yake kama mtume, lakini kura ilimuangukia Mathia (Mdo 1:21-26).
Mapokeo ya Kikristo yanasimulia kwamba baadaye akawa askofu wa Eleutheropoli, alipofia dini.
Anaheshimiwa hivyo na Wakatoliki, Waorthodoksi na Waarmenia kama mfiadini kwa jina la mtakatifu Yusto wa Eleutheropoli. Aliweza kuwa mmojawapo kati ya wakazi wengi waliouawa na Vespasian mwaka 68.
Sikukuu yake huadhimishwa nao tarehe 20 Julai, 30 Oktoba na 9 Aprili.
Suzana (Injili)
Suzana ni mwanamke ambaye katika Injili ya Luka (8:3) anatajwa kati ya wafuasi wa Yesu Kristo.
Pamoja na wanawake wengine walikuwa wakitumia mali zao kumhudumia yeye na wanafunzi wake wengine.
Mshanga
Mshanga ("Adenanthera pavonina") ni mti mdogo wa familia Fabaceae. Umepata jina lake kwa sababu mbegu zake nyekundu hutumika kama shanga.
Kadi karadha
Kadi karadha (au Kadi ya mkopo (kwa Kiingereza: ) ni kadi ya kulipia iliyotolewa kwa watumiaji (wamiliki wa kadi) ili kuwawezesha kulipa mfanyabiashara kwa bidhaa na huduma.
Mtoaji wa kadi (kawaida huwa ni benki) anatoa mikopo kwa mmiliki wa kadi ambaye hulipa benki baadaye. Malipo yake hujumuisha riba.
Mkabidhi kadi (benki) huunda akaunti mzunguko na kumpa mmliki kadi mikopo ainati ambayo mwenye kadi anaweza kukopa fedha za kulipia ununuzi au fedha anazozihitaji.
Kwa maneno mengine, kadi ya mkopo hujumlisha kufanya malipo pamoja na mikopo zaidi.
Miundo tata ya anda katika viwanda vya kadi ya mkopo yaweza kumzuia mteja uwezo wa kulinganisha maduka, hii ni njia ya kuhakikisha kuwa viwanda hivi havina mashindano ya bei hivyo kupata faida iliyo juu.
Kutokana na wasiwasi wa shughuli kama hizo, sheria nyingi zimetumika kudhibiti malipo ya kadi za mkopo.
Kadi ya mkopo ni tofauti na kadi ya kulipa (charge card) ambayo huhitaji kulipa matumizi yote kwa ukamilifu baada ya mwezi, kinyume na kadi ya mkopo inayomwezesha mtumizi kuendeleza deni kulingana na riba anayotozwa juu yake.
Kadi ya mkopo pia ni tofauti na kadi ya fedha (cash card) ambayo inaweza kutumiwa na mwenye kadi kama sarafu.
Kadi ya mkopo pia ni tofauti na kadi ya malipo kwa kuwa kadi ya mkopo inahusisha mhusika wa tatu (benki) anayelipa muuzaji na baadaye anarejeshewa fedha hizo na mnunuzi, ilhali kadi ya malipo mnunuzi huchelewesha tu malipo hadi siku nyingine.
Dhana ya kutumia kadi kufanyia malipo ilielezewa mwaka 1887 na Edward Bellamy katika novela yake "Looking Backwards". Bellamy alitumia msamiati ‘kadi ya mkopo’ mara kumi na moja kwa novela hii ilhali alikuwa akirejelea kadi iliyotumika na wananchi kutumia pesa walizopewa na serikali pasipo kukopa, hivyo kufanya sawa na kadi ya debit.
Hatari kuu katika utumizi wa kadi ya mikopo ni wizi wa kadi yenyewe au maandishi yaliyomo kama vile jina, nambari ya akaunti ya benki na anwani yako. Wanaotumia kadi hizi huombwa kuwa makini zisije zikaibwa wakajikuta wameporwa pesa zao au kadi zao zikafanya manunuzi na mikopo bila ya wao kujua. Wizi huu hujulikana kama "identity theft". Kuukwepa wafaa kujulisha kampuni iliyokupa kadi mara moja baada ya kuibiwa kadi. Wafaa pia uweke kadi yako mahala pema ambapo haitaporwa.
Wakala wa ukusanyaji madeni
Wakala wa ukusanyaji madeni ni kampuni maalumu inayokusanya madeni kwa niaba ya mkopeshaji, hasa pale ambapo pana ugumu wa kufanya hivyo.
Mara nyingi wakala hudai kwa ukali na kutumia mbinu zote za sheria ili kuhakikisha pesa zinarudi, na hivyo kupata sehemu yake katika marejesho.
Mapigano ya Cuito Cuanavale
Mapigano ya Cuito Cuanavale ya mwaka 1987-88 ni tukio muhimu la Vita vya Wenyewe kwa Wenyewe Nchini Angola na Vita vya Mpakani Afrika Kusini. Mapigano haya yalihusisha Jeshi la Wananchi wa Angola (FAPLA) likiungwa mkono na Cuba upande mmoja, na Umoja wa Kitaifa wa Uhuru wa Angola (UNITA) wakisaidiwa na Jeshi la Ulinzi la Afrika Kusini (SADF) upande mwingine. Mapambano yalifanyika karibu na uwanja wa ndege muhimu wa Cuito Cuanavale na mji mdogo wa jina hilo, ili kuzuia shambulio kubwa la FAPLA dhidi dhidi ya UNITA huko Jamba na Mavinga.
Familia takatifu
Familia takatifu katika Ukristo ni hasa ile iliyoundwa na Mtoto Yesu, Bikira Maria na mtakatifu Yosefu.
Kwa imani ya Wakristo ni kwamba Mungu alipomtuma Mwanae pekee kujifanya mtu hakutaka azaliwe nje ya familia, kwa kuwa hiyo ndiyo mpango wake asili kwa ajili ya watu tangu alipoumba Adamu na Eva akawabariki wazaliane.
Heshima kwa Familia takatifu katika Kanisa Katoliki ilianzishwa rasmi na Fransisko wa Laval, askofu wa kwanza wa New France (Kanada) katika karne ya 17.
Injili ya Mathayo na ile ya Luka zina habari kadhaa kuhusu maisha ya familia hiyo iliyoanza kwa kufuata taratibu za Wayahudi: mwanamume alitoa mapema posa na mahari, hata hivyo hakuanza kuishi na mke wake hadi baada ya mwaka mmoja.
Ni wakati huo wa katikati kwamba, kadiri ya Injili, Maria alipata mimba kwa uwezo wa Roho Mtakatifu. Baada ya Yosefu kujulishwa, ndipo alipomchukua nyumbani asifanye naye tendo la ndoa walau hadi alipomzaa mtoto Yesu.
Baada ya Yesu Kristo kuzaliwa Bethlehemu, Injili hizo zinasimulia matukio ya kutahiriwa kwake siku nane baadaye, kutolewa hekaluni siku arubaini baadaye, kukimbilia Misri, kurudi Nazareti na hija ya pamoja kwenda Yerusalemu. Katika hayo yote Yosefu, Maria na Yesu wako pamoja.
Baada ya tukio hilo la mwisho, ambapo mtoto alikuwa na umri wa miaka 12, Yosefu hatokei tena katika Injili, hivi kwamba wengi wanafikiri alifariki kabla Yesu hajaanza utume wake.
Sikukuu ya Familia takatifu inaadhimishwa na Kanisa la Kilatini mwishoni mwa kila mwaka, kati ya Noeli (25 Desemba) na sherehe ya Mama wa Mungu (1 Januari). Lengo ni kufanya familia hiyo iwe kielelezo cha nyingine zote ziishi kitakatifu.
Ilipoanzishwa na Papa Leo XIII mwaka 1893 ilipangwa baada ya Epifania (6 Januari), lakini baadaye ilihamishwa.
Familia takatifu imechorwa mara nyingi na wasanii kwa jinsi inavyohusiana na mambo ya msingi ya maisha ya binadamu wote.
Marcos Rojo
Marcos Rojo (alizaliwa tarehe 20 Machi 1990) ni mchezaji wa Argentina ambaye anacheza Manchester United na timu ya taifa ya Argentina kama beki.
Klabu ya kwanza kuichezea ni Estudiantes de La Plata ambapo mwaka 2009 alifanikiwa kushinda kombe la Copa Libertadores.Mwaka 2012 alijiunga na Sporting CP baada ya miaka miwili alihamia Manchester United kwa ada ya Euro milioni 16 ambapo anacheza mpaka sasa.
Eksirei
Eksirei (kwa Kiingereza: X-ray) ni aina ya mionzi ya umeme. Eksirei ni mawimbi ya mionzi ya X.
Eksirei ina urefu wa wimbi mfupi, na hivyo zina nishati kubwa zaidi kuliko mionzi urujuanimno. Hizo zina urefu wa wimbi mfupi sana kuliko mwanga unaoonekana (mwanga ambao tunaweza kuona). Mionzi yenye urefu wa wimbi mfupi (nishati zaidi) kuliko eksirei inaitwa mionzi ya Gamma. Hizi ni sehemu zote za wigo wa umeme.
Urefu wa wimbi wa eksirei hufunika mahali mbalimbali. Eksirei nyingi zina urefu wa wimbi katika kiwango cha 0.01 hadi 10 nanometa. Hii inafanana na mawimbi katika petahezi 30 hadi exahezi 30 (3 × 1016 Hz hadi 3 × 1019 Hz) na nguvu katika kiwango cha 100 eV hadi 100 keV.
Eksirei inaweza kupita kwenye vitu vingi yabisi. Kwa sababu hii, huchukua picha, kwa mfano za mifupa ndani ya mwili.
X-ray nyingi huwa na kiwango cha juu cha kuanzia 0.01 hadi 10 nanometers, sawa na mzunguko katika petahertz 30 hadi 30 exahertz (3 × 1016 Hz hadi 3 × 1019 Hz) na nguvu katika kiwango cha 100 eV hadi 100 keV. Wavelengths ya X ni fupi zaidi kuliko za mionzi ya UV na kwa muda mrefu kuliko yale ya mionzi ya gamma.
Katika lugha nyingi, mionzi ya X inajulikana kwa maneno yenye maana ya mionzi ya Röntgen, baada ya mwanasayansi wa Ujerumani Wilhelm Röntgen, ambaye mara kwa mara anajulikana kama mvumbuzi, na ambaye aliita jina la X-radiation kwa maana ya aina isiyojulikana ya mionzi.
Eksirei ni pia jina la mashine maalumu inayotumia mionzi hiyo kupiga picha ili kusaidia uchunguzi wa viungo vya ndani ya mwili.
Malko
Malko ni mwanamume wa karne ya 1 ambaye alikuwa mtumishi wa kuhani mkuu wa Israeli.
Ni maarufu kwa sababu anatajwa katika Injili kama mmojawapo kati ya watu waliokwenda katika bustani ya Gethsemane usiku wa kuamkia Ijumaa Kuu ili kumkamata Yesu Kristo.
Alipomfikia tu, Mtume Petro, akiwa na upanga, alimkata sikio la kulia katika juhudi zake za kumuokoa Yesu. Tukio hilo linapatikana katika Injili zote nne: Math 26:51; Mk 14:47; Lk 22:50-51 na Yoh 18:10-11. Kumbe jina la mtu aliyepigwa linatajwa na Yohane tu.
Upande wake, Luka peke yake anasimulia kuwa Yesu alirudisha sikio lililokatwa mahali pake: ndio muujiza wake wa mwisho, nao ulitendwa kwa ajili ya adui kama utekelezaji wa fundisho lake la kwamba ni lazima kuwatendea mema wanaotutenda mabaya.
Future (rapa)
Future (alizaliwa tarehe 20 Novemba 1983) ni mwimbaji, mwandishi, na mtayarishaji wa rekodi wa Marekani.
Alizaliwa na kukulia huko Atlanta, jimboni Georgia. Alianza kushiriki katika muziki kama sehemu ya ushirikiano wa familia ya Dungeon, ambako aliitwa "Future".
Baada ya kumaliza mfululizo wa mixtapes kati ya mwaka 2010 na 2011, Baadaye alisaini mkataba mkubwa na lebo iitwayo Epic Records.Mwezi Aprili 2012 alitoa albamu iitwayo Pluto. Mwezi Aprili 2014 alitoa albamu nyingine iitwayo Honest.
Crazy Desire
"Crazy Desire" ni jina la filamu iliyotoka 2013 kutoka nchini Tanzania. Filamu inachezwa na Jacline Wolper, Abdul Ahmed, Charles Magali, Shani Aliphani na Alice Bagenzi. Filamu imeongozwa na Frank Lutego ambaye pia amesimama kama mtayarishwa wa filamu hii. Filamu inamwelezia Patricia msichana mwenye uwezo mkubwa wa kifedha, ambaye anatumia pesa zake kama fimbo ya kununulia wanaume kimapenzi. Filamu inaonesha jinsi kwamba mapenzi hayahitaji pesa bali upendo wa dhati.
Mahaba Niue
"Mahaba Niue" ni jina la filamu ya vichekesho iliyotoka 2013 kutoka nchini Tanzania. Ndani yake anakuja Simon Mwapangata, Jacqueline Wolper, Haji Salum na Zubery Mohamed. Filamu imeongozwa na Rashid Mrutu na kutayarishwa na Steps Entertainment na Simulizi African Entertainment. Filamu inahusu mambo ya wivu kupita kiasi katika suala zima la mapenzi na kuhusu ndoa kwa wanawake warembo na changamoto zake.
I am Not Your Brother
"I am Not Your Brother" ni jina la filamu iliyotoka 2013 kutoka nchini Tanzania. Ndani yake anakuja Jacqueline Wolper, Joseph Mzambala, Yekonia Watson, Mohammed Fungafunga. Filamu imeongozwa na Ema Daniel na kutayarishwa na Ombeni Kachota. Filamu inahusu kijana anayewaua wazazi wake ili aweze kurithi mali na mwisho wake unakuwa mbaya.
Mkuruti
Mikuruti ("Baphia" spp.) ni miti ya familia Fabaceae. Inatokea Afrika kusini kwa Sahara tu na spishi nyingi zinakua katika misitu ya mvua. Ubao hupendwa sana kwa kutengeneza vitu vidogo, k.m. mipini ya visu. Hutumika pia kwa kutengeneza rangi nyekundu.
Hayya (kundinyota)
Hayya (kwa Kilatini na Kiingereza "") . ni jina la kundinyota kwenye nusutufe ya kaskazini ya dunia yetu. 
Hayya - Serpens iko katika ukanda wa Njia Nyeupe.
Hii ni kundinyota ya pekee inayopatikana angani kwa sehemu mbili za pekee zinazotengwa na kundinyota ya Hawaa (). Sehemu mbili zinaitwa Serpens Caput (kichwa cha Hayya au nyoka) upande wa magharibi na Serpens Cauda (Mkia wa Hayya au nyoka) upande wa mashariki. Katikati ya pande hizi mili iko Hayya au Ophiuchus anayetazamia kuwa anabeba nyoka.
Sehemu ya Kichwa cha Hayya (Serpens Caput) inapakana na kundinyota jirani za Mizani "()", Nadhifa "()", Bakari "()", Kasi ya Masakini "()", Hawaa "()" na Rakisi "()".
Ng'ambo ya Hawaa iko sehemu ya pili Mkia wa Hayya na hii inapakana na Kausi (Mshale) "()", Ngao "()", Ukabu "()" na Hawaa "()".
Hayya (Serpens) ilijulikana vile kwa mabaharia Waswahili tangu miaka mingi wakifuata njia yao baharini wakati wa usiku kwa msaada wa nyota. .
Serpens - Hayya ni kati ya kundinyota zilizotajwa tayari na Klaudio Ptolemaio katika karne ya 2 BK. “Serpens” au Hayya inataja nyoka mkubwa anayeshikwa na Hawaa (Ophiuchus). Katika mitholojia ya Kigiriki huyu alikuwa Asklepios, mungu wa tiba na nyoka ilikuwa ishara ya nguvu ya dawa linaloweza kuua na kupona.
Hayya iko pia katika orodha ya kundinyota 88 ya Umoja wa kimataifa wa astronomia kwa jina la Serpens. Kifupi chake rasmi kufuatana na UKIA ni 'Ser'.
Hayya - Serpens ni kundinyota kubwa yenye nyota nyingi. Unukalhai au α Serpentis ni nyota angavu zaidi iliopo katika sehemu za Caput Serpentis. Ni jitu jekundu lenye mwangaza unaoonekana wa mag 2.6 ikiwa umbali wa mwakanuru 73 na Dunia.
Arusi ya Kana
Arusi ya Kana iliyo maarufu ni ile ambayo waliihuduria Bikira Maria na Yesu Kristo kama inavyosimuliwa na Injili ya Yohane (2:1-11) .
Divai ilipokwisha, Bikira Maria alimhimiza mwanae ajihusishe, ikawa hivyo kwamba Yesu alifanya muujiza wake wa kwanza kwa kugeuza mapipa ya maji kuwa divai bora.
Umuhimu wa tukio hilo ni kwamba ni ishara ya Yesu kuwa bwanaarusi anayemleta Roho Mtakatifu kwa wingi kuwe na furaha katika utimilifu wa Agano Jipya (divai) badala ya hatua ya maandalizi ya Agano la Kale (maji).
Arusi ya Kana imechorwa mara nyingi katika historia ya sanaa.
Skapulari
Skapulari (kutoka neno la Kilatini "scapulae", "mabega") ni vazi la Kikristo linalong'inginia kutoka shingoni.
Zipo aina mbili: ile ndefu kwa ajili ya wamonaki na nyingine fupi sana (pengine ni vipande vidogo vya kitambaa vilivyounganishwa kwa kamba) kwa ajili ya walei wanaoshiriki namna yao karama ya utawa fulani.
Rangi inatofautiana kadiri ya shirika.Makala
Tabenakulo
Tabenakulo ni sanduku imara la kuhifadhia sakramenti ya ekaristi katika baadhi ya madhehebu ya Ukristo, hasa Kanisa Katoliki, la Kiorthodoksi na ushirika wa Anglikana na pengine hata kati ya Walutheri.
Desturi hiyo inategemea imani kuhusu Yesu Kristo kuendelea hata baada ya Misa kwisha kuwemo katika mkate uliowekwa wakfu.
Lengo la kutunza hiyo sakramenti inayosadikiwa kuwa "Mwili wa Kristo" ni kuweza kuipeleka kwa wagonjwa wasioweza kushiriki Misa yenyewe.
Hata hivyo, kwa kuwa Wakristo hao wanaamini humo ndani Yesu yumo, tabenakulo inakuwa kivutio hasa kwa sala binafsi.
Kioo cha rangi
Kioo cha rangi (kwa Kiingereza "Stained glass") ni aina ya sanaa inayotumia rangi mbalimbali za kioo kuonyesha sura maalumu au kupendeza tu kwa uzuri.
Kwa kawaida kinatumika katika madirisha, hasa ya makanisa, lakini asili yake ni Dola la Roma katika karne ya 1.
Chaguo Langu
"Chaguo Langu" ni jina la filamu iliyotoka 2012 kutoka nchini Tanzania. Ndani yake anakuja Jacqueline Wolper, Single Mtambalike na Adam Kuambiana. Filamu imeongozwa na Mtambalike na kutayarishwa na Bulls Entertainment. Filamu inaelezea hadithi ya binti aliyelelewa katika mazingira ya dini kupita kiasi, lakini anakutana na changamoto ya kufuata tabia zisizo za kimaadili hasa mumewe kutaka avae mavazi yasiyoendana na maadili aliyokuziwa nayo. Baadaye anapata vishawishi kadhaa kutoka kwa mganga wa kienyeji na kumpoteza mumewe katika mazingira ya kichawi.
Kimbara (Australia)
Kimbara kilikuwa lugha ya Kipama-Nyungan nchini Australia iliyozungumzwa na Wambara katika jimbo la Queensland. Hakuna wasemaji ambao wamebaki kuongea Kimbara, yaani lugha imetoweka kabisa. Kufuatana na uainishaji wa lugha kwa ndani zaidi, Kimbara kiko katika kundi lake lenyewe la Kimbara.
Ziara
Ziara (kwa Kiingereza: trip au travel) ni nomino inayoashiria kutembea au kuzuru mahala fulani. Inawezekana ukafanya ziara pahala ambapo ni ng'ambo na nchi yako au hata ndani ya nchi yako.
Ziara yaweza kufanywa na mtu mmoja au hata kundi la watu. Ziara hufanywa na familia sanasana wakati wa likizo wakati watoto wako nyumbani na wazazi wamepewa ruhusa ya kupumzika nyumbani.
Yaweza kufanyika kwa mbinu tofauti za usafiri kama miguu, baiskeli, gari, garimoshi, meli au hata ndege.
Ziara hufanyika kwa sababu tofauti. Waweza ukazuru mahala kwa sababu hizi:
Zamani ziara zilifanywa kwa minajili ya kutafuta riziki au kwa sababu ya usalama iwapo ulipo hapana chakula cha kutosheleza jamii yako au kuna usalama duni. Ziara pia zilifanywa kwa sababu ya biashara za kuchuuza watumwa na bidhaa kama chumvi na mifugo.
Kwa leo hii, ziara hufanywa kwa madhumuni haya lakini watu wamekuwa wakifanya ziara sanasana kwa madhumuni ya raha. Kwa mfano, Wazungu hutembelea Afrika ili waweze kuona wanyamapori na pia kuangalia jamii za Kiafrika. Watu hutembea nchini Israel ili waweze kusali na kufuata kumbukumbu za Biblia. Watu hutembelea jijini York, Uingereza waweze kuona York Minster na The National Railway Museum. Watu hutembea jijini Las Vegas waweze kucheza kamari na kujitosa katika anasa.
Dada Kidawa
"Dada Kidawa - Sister Kidawa" ni jina la albamu ya nyimbo mchanganyiko ya muziki wa dansi kutoka nchini Tanzania. Albamu imekusanya nyimbo za miaka ya 1960-na-1970 na kuziweka pamoja. Albamu ilitolewa tarehe 15 Agosti, 1995. Jina la albamu ni chaguo la wimbo kutoka katika orodha ya nyimbo walizochagua, wimbo umeimbwa na Western Jazz Band. Baadhi ya nyimbo za humu ni pamoja na Naumiya ya Cuban Marimba Band, Muungano Tanzania ya Kilwa Jazz Band, Sisi Vijana Wema ya National Jazz Band, Mpenzi Sema ya Dar es Salaam Jazz Band na Mpenzi Zaina ya Njohole Jazz Band. Kulingana na mhakiki wa masuala ya muziki wa Marekani, Robert Christgau, anasema nyimbo nyingi za miaka ya 1960 za Tanzania zilikuwa zinachukua muundo wa midundo na mitindo ya Kikongo na kuifanya ya Kitanzania. 
Ametolea mfano wimbo wa Njohole Jazz Band, "Mpenzi Zaina" na wa Dares Salaam Jazz Band, "Mpenzi Sema". Tabia hii ya kuchukua midundo ya Kikongo na Kuitanzania ilikuwa kawaida sana katika miaka ya 1950 na 1960 mwanzoni. Hadi hapo serikali ilipopiga marufuku kukopi nyimbo za Kikongo, hasa baada ya uhuru ilikuwa lazima watunge nyimbo za kusifu juhudi za serikali na chama tawala wakati huo. Bendi hasa zilizokuwa zinaiga moja kwa moja midundo ya Kikongo Tanzania zilikuwa tatu, DAR Jazz, Western Jazz na Kilwa Jazz. Hizo hasa zilichukua midundo ya Kikongo na kuipiga kwa Kitanzania.
Katika miaka ya 1960 mwanzoni, sehemu kubwa ya wasanii walitunga nyimbo za kuisifu TANU na wanaharakati wa uhuru wa Tanganyika. Baada ya uhuru nyimbo nyingi za siasa zilitungwa. Kuhamasisha kulima, elimu, kuondoa mabalaa ya njaa, nyimbo za kuhamasisha ufanisi kazini, nyimbo za kuhamasisha sera za ujamaa na kujitegemea na kadhalika. 
Hii ni orodha ya nyimbo zinazopatikana katika albamu hii.
The Tanzania Sound
"The Tanzania Sound " ni jina la kutaja albamu ya nyimbo mchanganyiko ya muziki wa dansi kutoka nchini Tanzania. Albamu imekusanya nyimbo za miaka ya 1950-na-1960 na kuziweka pamoja. Albamu ilitolewa tarehe 6 Aprili, 1995. Nyimbo kali kutoka katika albamu ni pamoja na Dada Mwajuma, Tangu Umeondoka, Tukiwa Na Monika Shuleni, Wanawake Tanzania na Shemji Shemeji. Katika miaka ya 1950, Tanzania ilitamba sana kwa muziki wa dansi uliokuwa na hamasa kubwa kushinda hata nchi zake jirani za Zaire na Kenya. Midundo katika kipindi hiki cha miaka ya 1950-1960 ilikuwa balaa.
Hii ni orodha ya nyimbo zinazopatikana katika albamu hii.
Antonio Rosmini
Antonio Francesco Davide Ambrogio Rosmini-Serbati (Rovereto, 25 Machi 1797 - Stresa, 1 Julai 1855) alikuwa padri na mwanafalsafa wa Italia aliyejihusisha na uhuru na umoja wa nchi yake.
Alianzisha shirika la Upendo (Warosmini).
Baada ya falsafa yake kupingwa muda mrefu, tarehe 18 Novemba 2007 alitangazwa mwenye heri kwa mamlaka ya Papa Benedikto XVI.
Yaliyo muhimu zaidi ni: 
The following have also been translated into English:
Lidano
Lidano (Antinum, 1026 - Monte Cassino, 1118
) alikuwa abati Mbenedikto anayesifiwa kwa kukausha madimbwi ya Lazio kusini, Italia, na kwa kuanzisha monasteri ya Sezze katika Dola la Papa.
Tangu kale anaheshimiwa kama mtakatifu.
Sikukuu yake huadhimishwa tarehe 2 Julai.
Bernardino Realino
Bernardino Realino, S.J. (Carpi, Emilia-Romagna, 1 Desemba 1530 – Lecce, Puglia, 2 Julai 1616) alikuwa padri wa Italia na mtawa wa Shirika la Yesu maarufu kwa mahubiri yake na kwa huduma zake kwa maskini
Kabla ya hapo alisomea sheria na kufanya kazi serikalini.
Realino alitangazwa mwenyeheri na Papa Leo XIII mwaka 1896, halafu mtakatifu na Papa Pius XII tarehe 22 Juni 1947.
Sikukuu yake huadhimishwa tarehe 2 Julai.